
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Ιουλίου 2018 


ΤΕΥΧΟΣ ΠΡΩΤΟ 


Αρ. Φύλλου 129 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 67. Καθορισμός ειδικοτήτων, διαδικασία ένταξης 
και προσόντα προσωπικού της Διεύθυνσης Επι¬ 
κοινωνιών και Ηλεκτρονικής Διακυβέρνησης του 
Επιτελείου του Αρχηγείου Πυροσβεστικού Σώμα¬ 
τος. 

2 68. Εφαρμογή της απόφασης 2266(2016) του 
Συμβουλίου Ασφαλείας του Οργανισμού Ηνωμέ¬ 
νων Εθνών. 

3 69. Εφαρμογή της απόφασης 2253(2015) του 
Συμβουλίου Ασφαλείας του Οργανισμού Ηνωμέ¬ 
νων Εθνών. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜ Α ΥΠΆΡΙΘΜ. 67 (1) 

Καθορισμός ειδικοτήτων, διαδικασία ένταξης 
και προσόντα προσωπικού της Διεύθυνσης Επι¬ 
κοινωνιών και Ηλεκτρονικής Διακυβέρνησης του 
Επιτελείου του Αρχηγείου Πυροσβεστικού Σώ¬ 
ματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της περ. α' της παρ. 1 του άρθρου 11 του ν. 1481/ 
1984 «Οργανισμός Υπουργείου Δημόσιας Τάξης» 


(Α' 152), όπωςτο άρθρο αυτό αντικαταστάθηκε από την 
παρ. 1 του άρθρου 1 του ν. 1590/1986 (Α' 49). 

β) Της παρ. 1 του άρθρου 28 του ν. 2800/2000 «Ανα¬ 
διάρθρωση Υπηρεσιών Υπουργείου Δημόσιας Τάξης, 
σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

γ) Της παρ. 2 του άρθρου 9 του ν. 3511/2006 (Α' 258), 
όπως αντικαταστάθηκε με την παρ. 5 του άρθρου 74 του 
ν. 4249/2014 «Αναδιοργάνωση της Ελληνικής Αστυνομί¬ 
ας, του Πυροσβεστικού Σώματος και της Γενικής Γραμμα¬ 
τείας Πολιτικής Προστασίας, αναβάθμιση Υπηρεσιών του 
Υπουργείου ΔημόσιαςΤάξης και Προστασίαςτου Πολίτη 
και ρύθμιση λοιπών θεμάτων αρμοδιότητας Υπουργείου 
ΔημόσιαςΤάξης και Προστασίαςτου Πολίτη και άλλες 
διατάξεις» (Α' 73). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κωδικο- 
ποιήθηκε με το π.δ. 63/2005 (Α' 98). 

ε) Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου ΔημόσιαςΤάξης και Προστασίας του 
Πολίτη και τροποποίηση του π.δ. 215/2007» (Α' 167). 

στ) Του άρθρου 1 του π.δ. 123/2016 «Ανασύσταση 
και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.» (Α' 208). 

ζ) Του π.δ. 125/2016 «Διορισμός, Υπουργών, Αναπλη¬ 
ρωτών Υπουργών και Υφυπουργών» (Α' 210). 

η) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

θ) Της αριθμ. Υ173/4-11-2016 απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 3610). 

ι)Της αριθμ. Υ186/10-11-2016 απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Εσωτερικών Νικόλαο Τόσκα» (Β' 3671). 

ια)Της αριθμ. Υ29/8-10-2015 απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β' 2168). 

2. Την αριθμ. 8000/1/2017/92-α'/04-09-2017 Εισήγηση 
της Διεύθυνσης Δημοσιονομικής Διαχείρισηςτης Γενικής 
Διεύθυνσης Οικονομικών και Επιτελικού Σχεδιασμού του 
Υπουργείου Εσωτερικών σχετικά με τις δημοσιονομικές 
επιπτώσεις του παρόντος διατάγματος. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την αριθμ. 10/2018 γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Εσωτερικών και του Αναπληρωτή Υπουργού 
Οικονομικών αποφασίζουμε: 

Άρθρο 1 

Καθορισμός ειδικοτήτων 

Για το πυροσβεστικό προσωπικό της Διεύθυνσης 
Επικοινωνιών και Ηλεκτρονικής Διακυβέρνησης του 
Επιτελείου Πυροσβεστικού Σώματος καθορίζονται οι 
παρακάτω ειδικότητες: 

1. Στο Τμήμα Υποστήριξης Πληροφοριακών Συστη¬ 
μάτων και στο Τμήμα Ανάλυσης, Προγραμματισμού και 
Στατιστικής: 

α. Προγραμματιστές -Αναλυτές Η/Υ. 

β. Χειριστές Η/Υ. 

2. Στο Τμήμα Ενσύρματης και Ασύρματης Επικοινω¬ 
νίας: 

α. Μηχανικοί Επικοινωνιών. 

β. Τεχνικοί Επικοινωνιών. 

Άρθρο 2 

Προσόντα 

Για την ένταξη σε κάθε μία από τις ειδικότητες που 
αναφέρονται στο άρθρο 1 απαιτούνται τα ακόλουθα 
προσόντα: 

1. Για την ειδικότητα του Προγραμματιστή - Αναλυτή 
Η/Υ, πτυχίο ή μεταπτυχιακό τίτλο Α.Ε.Ι. ή πτυχίο Α.Τ.Ε.Ι. 
Επιστήμης Πληροφορικής ή Ηλεκτρολόγου Μηχανικού 
ή Μηχανικών Η/Υ ή Εφαρμοσμένης Πληροφορικής της 
ημεδαπής ή ισότιμο, αντίστοιχης ειδικότητας, Σχολών 
της αλλοδαπής. 

2. Για την ειδικότητα του Χειριστή Η/Υ, τριετής τουλά¬ 
χιστον προϋπηρεσία σε θέση ανάλογων καθηκόντων 
της Διεύθυνσης Επικοινωνιών και Ηλεκτρονικής Διακυ¬ 
βέρνησης. 

3. Για την ειδικότητα του Μηχανικού Επικοινωνιών, 
πτυχίο ή μεταπτυχιακό τίτλο Α.Ε.Ι. ή πτυχίο Α.Τ.Ε.Ι. επι¬ 
στήμης των Επικοινωνιών ή Ηλεκτρολόγου Μηχανικού 


ή Ηλεκτρονικού της ημεδαπής ή ισότιμο, αντίστοιχης 
ειδικότητας, Σχολών της αλλοδαπής. 

4. Για την ειδικότητα του Τεχνικού Επικοινωνιών, αντί¬ 
στοιχο πτυχίο Δημόσιας ή αναγνωρισμένης ιδιωτικής 
Σχολής κατεύθυνσης Ηλεκτρονικών - Επικοινωνιών. 

Άρθρο 3 

Διαδικασία απονομής ειδικοτήτων 

1. Στο προσωπικό που διαθέτει τα απαιτούμενα κατά 
το άρθρο 2 προσόντα απονέμονται, ύστερα από αίτηση 
του ενδιαφερομένου, οι ειδικότητες του άρθρου 1, με 
απόφαση του Αρχηγού Πυροσβεστικού Σώματος, μετά 
από πρόταση της Επιτροπής της επόμενης παραγράφου. 

2. Η Επιτροπή αποτελείται από τον Διευθυντή της Δι¬ 
εύθυνσης Επικοινωνιών και Ηλεκτρονικής Διακυβέρνη¬ 
σης, ως Πρόεδρο καιτουςΤμηματάρχες αυτής, ως μέλη, 
και προβαίνει στην αξιολόγηση του προσωπικού που 
κατέχει τα απαιτούμενα προσόντα για την ειδικότητα 
για την οποία κρίνεται, μετά από εισήγηση του οικείου 
Τμηματάρχη ή του Διευθυντή, με βάση το είδος του τίτ¬ 
λου σπουδών, τον βαθμό αυτού, την εμπειρία στο συγκε¬ 
κριμένο γνωστικό αντικείμενο, την αποδοτικότητα και 
τις ανάγκες της Υπηρεσίας όσον αφορά τον κατεχόμενο 
βαθμό στην κλίμακα ιεραρχίας, συντάσσει δε σχετικό 
προς τούτο πρακτικό, το οποίο υποβάλλει στον Αρχηγό 
προς επικύρωση. 

Άρθρο 4 

Αλλαγή ειδικότητας 

Με τη διαδικασία του άρθρου 3 δύναται να λάβει χώρα 
αλλαγή της χορηγηθείσας ειδικότητας και απονομή άλ¬ 
λης έκτων αναφερόμενων στο άρθρο 1 του παρόντος. 

Άρθρο 5 

Αφαίρεση ειδικότητας 

Χορηγηθείσα ειδικότητα, σύμφωνα με τις προηγού¬ 
μενες διατάξεις, δύναται να αφαιρείται με απόφαση του 
Αρχηγού Πυροσβεστικού Σώματος, ύστερα από αιτιολο¬ 
γημένη πρόταση της Επιτροπής της παραγράφου 2 του 
άρθρου 3, μετά από πρόταση του αρμόδιου Τμηματάρχη 
και εισήγηση του Διευθυντή της Διεύθυνσης Επικοινω¬ 
νιών και Ηλεκτρονικής Διακυβέρνησης, για ιδιαζόντως 
σοβαρό λόγο αναγόμενο στην απροθυμία ή αδιαφορία 
υπαλλήλου για την εκτέλεση των υπηρεσιακών του κα¬ 
θηκόντων ή αδυναμία ανταπόκρισης αυτού στις απαι- 
τήσειςτης κατεχόμενης από αυτόν ειδικότητας. Σε αυτή 
την περίπτωση δεν αποκλείεται η απονομή άλλης ειδικό¬ 
τητας, εφόσον πληρούνται οι αντίστοιχες προϋποθέσεις. 

Άρθρο 6 

Στελέχωση της Διεύθυνσης Επικοινωνιών και 

Ηλεκτρονικής Διακυβέρνησης 

1 .Τις οριζόμενες στην παρ. 1 του άρθρου 9 του ν. 3511 / 
2006 (Α' 258) οργανικές θέσεις πυροσβεστικού προ¬ 
σωπικού ειδικών καθηκόντων Πληροφορικής και Επι¬ 
κοινωνιών, καταλαμβάνει κατά σειρά προτεραιότητας 
πυροσβεστικό προσωπικό ως εξής: 

Α.Τις κενές οργανικές θέσεις που αντιστοιχούν σε Πυ- 
ράρχους - Αντιπυράρχους - Επιπυραγούς - Πυραγούς - 
Υποπυραγούς - Ανθυποπυραγούς: 

α. Οι υπηρετούντες Αξιωματικοί κατά την έναρξη 
ισχύος του παρόντος στη Διεύθυνση Επικοινωνιών και 
Ηλεκτρονικής Διακυβέρνησης του Επιτελείου Πυροσβε¬ 
στικού Σώματος οι οποίοι κατέχουν τις ειδικότητες που 
προβλέπονται στο άρθρο 1 παρ. 1 του π.δ. 410/1998. 

β. Οι υπηρετούντες Αξιωματικοί στη Διεύθυνση Επικοι¬ 
νωνιών και Ηλεκτρονικής Διακυβέρνησης του Επιτελείου 
Πυροσβεστικού Σώματος που αποκτούν τις απαιτούμε- 
νες ειδικότητες κατά τη διαδικασία που προβλέπεται στο 
άρθρο 3 του παρόντος. 

γ. Οι Αξιωματικοί του Πυροσβεστικού Σώματος που 
δεν υπηρετούν στη Διεύθυνση Επικοινωνιών και Ηλε¬ 
κτρονικής Διακυβέρνησης του Επιτελείου Πυροσβεστι¬ 
κού Σώματος και αποκτούν τις απαιτούμενες ειδικότητες 
κατά τη διαδικασία που προβλέπεται στο άρθρο 3 του 
παρόντος. 

δ. Οι προκύπτουσες λοιπές κενές θέσεις Αξιωματικών 
καλύπτονται από ιδιώτες πτυχιούχους Α.Ε.Ι. ή Α.Τ.Ε.Ι Σχο¬ 
λών ή Τμημάτων Κατεύθυνσης Πληροφορικής και Επι¬ 
κοινωνιών σύμφωνα με τις ισχύουσες διατάξεις για την 
κατάταξη πτυχιούχων, ως Δοκίμων Ανθυποπυραγών. Δι¬ 
καίωμα συμμετοχής στους διαγωνισμούς αυτούς έχουν 
και οι πυροσβεστικοί υπάλληλοι που έχουν τα απαιτού- 
μενα προσόντα, εκτός του ορίου ηλικίας και οι οποίοι, 
εφόσον επιτύχουν ονομάζονται Ανθυποπυραγοί Ειδικών 
Υπηρεσιών, χωρίς να υποστούν την προβλεπόμενη για 
τους κατατασσόμενους εξ ιδιωτών εκπαίδευση. 

Β.Τις κενές οργανικές θέσεις που αντιστοιχούν σε Πυ¬ 
ρονόμους - Αρχιπυροσβέστες και Πυροσβέστες: 

α. Οι υπηρετούντες Πυροσβέστες, Αρχιπυροσβέστες, 
Πυρονόμοι κατά την έναρξη ισχύος του παρόντος, στη 
Διεύθυνση Επικοινωνιών και Ηλεκτρονικής Διακυβέρνη¬ 
σης του Επιτελείου Πυροσβεστικού Σώματος, οι οποίοι 
κατέχουν τις ειδικότητες που προβλέπονται στο άρθρο 
1 παρ. 1 του π.δ. 410/1998. 

β. Οι υπηρετούντες Πυροσβέστες, Αρχιπυροσβέστες, 
Πυρονόμοι στη Διεύθυνση Επικοινωνιών και Ηλεκτρο¬ 
νικής Διακυβέρνησης του Επιτελείου Πυροσβεστικού 
Σώματος που αποκτούν τις απαιτούμενες ειδικότητες 
κατά την διαδικασία που προβλέπεται στο άρθρο 3 του 
παρόντος. 

γ. Οι Πυροσβέστες, Αρχιπυροσβέστες, Πυρονόμοι του 
Πυροσβεστικού Σώματος που δεν υπηρετούν στη Διεύ¬ 
θυνση Επικοινωνιών και Ηλεκτρονικής Διακυβέρνησης 
του Επιτελείου Πυροσβεστικού Σώματος και αποκτούν 
τις απαιτούμενες ειδικότητες κατά την διαδικασία που 
προβλέπεται στο άρθρο 3 του παρόντος. 

2. Για την βαθμολογική και μισθολογική εξέλιξη του 
προσωπικού Ειδικών Καθηκόντων που υπηρετεί στη 
Διεύθυνση Επικοινωνιών και Ηλεκτρονικής Διακυβέρ¬ 
νησης έχουν εφαρμογή οι διατάξεις που ισχύουν για τους 
Τεχνικούς Ειδικών Καθηκόντων. 

3. Το πυροσβεστικό προσωπικό, στο οποίο απονέ- 
μονται οι ειδικότητες του άρθρου 1, τοποθετείται και 
υπηρετεί αποκλειστικά στη Διεύθυνση Επικοινωνιών και 
Ηλεκτρονικής Διακυβέρνησης του Επιτελείου Πυροσβε¬ 
στικού Σώματος. 

4. Το ανωτέρω προσωπικό ορίζεται σε υπηρεσία πέραν 
του πενθημέρου και τίθεται σε επιφυλακή. 


Άρθρο 7 

1. Η παρ. 1 του άρθρου 9 του ν. 3511/2006 (Α' 258), 
όπως ισχύει, αντικαθίσταται ως ακολούθως: 

«Οργανικές θέσεις πυροσβεστικού προσωπικού 

1. Οι οργανικές θέσεις, κατά κατηγορία, βαθμό και 
ειδικότητα, του πυροσβεστικού προσωπικού του Πυ¬ 
ροσβεστικού Σώματος είναι οι εξής: 


Α) Γενικών Καθηκόντων: 

Αντιστράτηγοι Πυροσβεστικού Σώματος 

3 

Υποστράτηγοι Πυροσβεστικού Σώματος 

6 

Αρχιπύραρχοι 

25 

Πύραρχοι (παραγωγικής σχολής) 

59 

Πύραρχος (σχολής μετεκπαίδευσης) 

0 

Αντιπύραρχοι (παραγωγικής σχολής) 

129 

Αντιπύραρχος (σχολής μετεκπαίδευσης) 

1 

Επιπυραγοί (παραγωγικής σχολής) 

146 

Επιπυραγοί (σχολής μετεκπαίδευσης) 

4 

Πυραγοί (παραγωγικής σχολής) 

203 

Πυραγοί (σχολής μετεκπαίδευσης) 

7 

Υποπυραγοί - Ανθυποπυραγοί (παραγωγικής σχο¬ 
λής) 

802 

Υποπυραγοί - Ανθυποπυραγοί(σχολής μετεκπαί¬ 
δευσης) 

47 

Πυρονόμοι (παραγωγικής σχολής) 

230 

Αρχιπυροσβέστες (παραγωγικής σχολής) 

3018 

Αρχιπυροσβέστες (μη παραγωγικής σχολής) - Πυ¬ 
ροσβέστες 

4189 

Πυροσβέστες Πενταετούς Υποχρέωσης 

4000 

Β) Ειδικών Καθηκόντων: 

(1) Διοικητικοί 


Αρχιπύραρχος 

0 

Πύραρχοι 

1 

Αντιπύραρχοι 

3 

Επιπυραγοί 

5 

Πυραγοί 

8 

Υποπυραγοί 

13 

Ανθυποπυραγοί 

14 

Αρχιπυροσβέστες-Υπαρχιπυροσβέστες-Πυροσβέ- 

στες 

5 

(2) Τεχνικοί: 


Αρχιπύραρχος 

0 

Πύραρχοι - Αντιπύραρχοι - Επιπυραγοί 

6 

Πυραγοί - Υποπυραγοί - Ανθυποπυραγοί 

8 

Πυρονόμοι 

15 

Αρχιπυροσβέστες - Υπαρχιπυροσβέστες - Πυρο¬ 
σβέστες 

57 

(3) Υγειονομικοί: 

Υποστράτηγος 

0 

Αρχιπύραρχος 

1 

Πύραρχοι - Αντιπύραρχοι - Επιπυραγοί - Πυραγοί 

25 

(4) Πλοηγοί Κυβερνήτες: 

Αρχιπύραρχος 

0 

Πύραρχοι - Αντιπύραρχοι - Επιπυραγοί 

10 

Πυραγοί - Υποπυραγοί - Ανθυποπυραγοί 

36 

(5) Πλοηγοί Μηχανικοί: 

Αρχιπύραρχος 

0 

Πύραρχοι - Αντιπύραρχοι - Επιπυραγοί 

10 

Πυραγοί - Υποπυραγοί - Ανθυποπυραγοί 

30 

Πυρονόμοι 

14 

Αρχιπυροσβέστες - Υπαρχιπυροσβέστες - Πυρο¬ 
σβέστες 

52 

(6) Πληροφορικής και Επικοινωνιών: 

Πύραρχοι - Αντιπύραρχοι - Επιπυραγοί- Πυραγοί - 
Υποπυραγοί - Ανθυποπυραγοί 

25 

Πυρονόμοι - Αρχιπυροσβέστες - Υπαρχιπυροσβέ- 
στες - Πυροσβέστες 

20 

(7) Χειριστές αεροσκαφών 

Πύραρχοι 

1 

Πυραγοί 

3 

Υποπυραγοί-Ανθυποπυραγοί 

6 

Πυρονόμοι - Αρχιπυροσβέστες - Υπαρχιπυροσβέ- 
στες - Πυροσβέστες 

10 

(8) Τεχνικοί Αεροσκαφών 

Πυραγοί 

1 

Υποπυραγοί-Ανθυποπυραγοί 

4 

Πυρονόμοι - Αρχιπυροσβέστες - Υπαρχιπυροσβέ- 
στες - Πυροσβέστες 

5 


Άρθρο 8 

Μεταβατική Διάταξη 

Στο πυροσβεστικό προσωπικό που κατά την έναρξη 
ισχύος του παρόντος υπηρετεί ήδη στη Διεύθυνση Επι¬ 
κοινωνιών και Ηλεκτρονικής Διακυβέρνησης του Επιτε¬ 
λείου Πυροσβεστικού Σώματος και δεν κατέχει κάποια 
ειδικότητα του άρθρου 1, ούτε τα απαιτούμενα κατά το 
άρθρο 2 προσόντα για την απόκτησή της, δύναται να 
χορηγηθεί ειδικότητα κατά την διαδικασία του άρθρου 3 
του παρόντος, εφόσον ο ενδιαφερόμενος υπάλληλος το 
επιθυμεί και έχει διανύσει τριετή τουλάχιστον υπηρεσία 
στη Διεύθυνση Επικοινωνιών και Ηλεκτρονικής Διακυ¬ 
βέρνησης του Επιτελείου Πυροσβεστικού Σώματος ή σε 
συναφή θέση ευθύνης. 

Άρθρο 9 

Καταργούμενες διατάξεις 

Από την έναρξη ισχύος του παρόντος καταργούνται, 
κατά το μέρος και μόνο που αναφέρονται στο πυροσβε¬ 
στικό προσωπικό, οι περιπτώσεις δ' και ε' της παρ. 1 του 
άρθρου 1 του π.δ. 410/1998 (Α' 287). 

Άρθρο 10 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 


Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 6 Ιουλίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 


ΠΡΟΕΔΡΙΚΟ ΔΙΑΤΑΓΜ Α ΥΠ' ΑΡΙΘΜ. 68 ( 2 ) 

Εφαρμογή της απόφασης 2266(2016) του Συμ¬ 
βουλίου Ασφαλείας του Οργανισμού Ηνωμένων 

Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον α.ν. 585/1945 (Α' 242). 

2. Το άρθρο 1 παρ. 1 του α.ν. 92/1967 «περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύσε- 
ως» (Α' 139). 

3. Τις διατάξεις του άρθρου 90 του Κώδικα της νομο¬ 
θεσίας για την Κυβέρνηση και τα κυβερνητικά Όργανα 
(άρθρο πρώτο του π.δ. 63/2005, Α' 98). 

4. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (Α'37). 

5. Την Υ186/10.11.2016 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών Νικόλαο Τόσκα» (Β' 3671). 

6. Την απόφαση του Υπουργού Εξωτερικών από 12 
Σεπτεμβρίου 2016 περί δημοσίευσης της απόφασης 
2266(2016) του Συμβουλίου Ασφαλείας των Ηνωμένων 
Εθνών (Α' 180). 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του προϋπολογισμού. 

8. Τις αριθμ. 181/2017 και 81/2018 του Συμβουλίου 
της Επικράτειας μετά από πρόταση των Υπουργών Οι¬ 
κονομίας και Ανάπτυξης, Εθνικής Άμυνας, Εξωτερικών, 
Δικαιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών και Μεταφορών, Ναυτιλίας και 
Νησιώτικης Πολιτικής και του Αναπληρωτή Υπουργού 
Εσωτερικών, αποφασίζουμε: 

Άρθρο 1 

Η ισχύς των μέτρων του άρθρου 1 του π.δ. 119/2016 
«Εφαρμογή των αποφάσεων 2140(2014), 2204(2015) 
και 2216(2015) του Συμβουλίου Ασφαλείας του Οργα¬ 
νισμού Ηνωμένων Εθνών» (Α'202),παρατείνεται από τις 
26 Φεβρουάριου 2016 μέχρι τις 26 Φεβρουάριου 2017. 

Άρθρο 2 

Τα άρθρα 2,3,4,5,6,7 και 8 του π.δ. 119/2016 εξακο¬ 
λουθούν να ισχύουν. 

Στον Υπουργό Εξωτερικών αναθέτουμε τη δημοσί¬ 
ευση του παρόντος, στον ίδιο δε Υπουργό και στους 
Υπουργούς Εσωτερικών, Οικονομίας και Ανάπτυξης, 
Εθνικής Άμυνας, Δικαιοσύνης, Διαφάνειας και Ανθρω¬ 
πίνων Δικαιωμάτων, Οικονομικών, Υποδομών και Με¬ 
ταφορών και Ναυτιλίας και Νησιωτικής Πολιτικής την 
εκτέλεσή του. 

Αθήνα, 4 Ιουλίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αντιπρόεδρος 
της Κυβέρνησης και 

Υπουργός Οικονομίας Αναπληρωτής Υπουργός 
και Ανάπτυξης Εσωτερικών 

ΙΩΑΝΝΗΣ ΔΡΑΓΑΣΑΚΗΣ ΝΙΚΟΛΑΟΣ ΤΟΣΚΑΣ 

Εθνικής Άμυνας Εξωτερικών 

ΠΑΝΑΓΙΩΤΗΣ ΧΑΜΜΕΝΟΣ ΝΙΚΟΛΑΟΣ ΚΟΤΖΙΑΣ 

Δικαιοσύνης, Διαφάνειας και 
Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Ναυτιλίας 

Υποδομών και Μεταφορών και Νησιωτικής Πολιτικής 

ΧΡΗΣΤΟΣ ΣΠΙΡΤΖΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΠΡΟΕΔΡΙΚΟ ΔΙΑΤΑΓΜ Α ΥΠ' ΑΡΙΘΜ. 69 (3) 

Εφαρμογή της απόφασης 2253(2015) του Συμ¬ 
βουλίου Ασφαλείας του Οργανισμού Ηνωμένων 
Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον α.ν. 585/1945 (Α'242). 

2. Το άρθρο 1 παρ. 1 του α.ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύσε- 
ως» (Α' 139). 

3. Τις διατάξεις του άρθρου 90 του Κώδικα της Νομο¬ 
θεσίας για την Κυβέρνηση και τα Κυβερνητικά Όργανα 
(άρθρο πρώτο του π.δ. 63/2005, Α' 98). 

4. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (Α'37). 


5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

7. ΤηνΥ186/10.11.2016απόφασητου Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών ΝικόλαοΤόσκα» (Β' 3671). 

8. Την απόφαση του Υπουργού Εξωτερικών από 
12 Σεπτεμβρίου 2016 περί δημοσίευσης της απόφασης 
2253(2015) του Συμβουλίου Ασφαλείας των Ηνωμένων 
Εθνών (ΑΊ 76). 

9. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του προϋπολογισμού. 

10. Τις αριθμ. 189/2017 και 82/2018 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Οικονομίας και Ανάπτυξης, Εθνικής Άμυνας, 
Εξωτερικών, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών, Υποδομών και Μεταφορών, 
Ναυτιλίας και Νησιωτικής Πολιτικής και του Αναπληρωτή 
Υπουργού Εσωτερικών, αποφασίζουμε: 

Άρθρο 1 

Η δεύτερη παράγραφοςτου άρθρου 2 του π.δ. 67/2010 
«Εφαρμογή των αποφάσεων 1735(2006) και 1822(2008) 
του Συμβουλίου Ασφαλείαςτου Οργανισμού Ηνωμένων 
Εθνών» (Α' 118), όπως αυτή αντικαταστάθηκε αρχικά 
από το άρθρο 2 του π.δ. 20/2013 «Περί εφαρμογής της 
απόφασης 1904(2009) του Συμβουλίου Ασφαλείας του 
Οργανισμού Ηνωμένων Εθνών» (Α' 48) και στη συνέ¬ 
χεια από το άρθρο 2 του π.δ. 14/2015 «Εφαρμογή της 
απόφασης 1989(2011) του Συμβουλίου Ασφαλείας του 
Οργανισμού Ηνωμένων Εθνών» (Α' 12), αντικαθίσταται 
ως εξής: 

«2. Η γνωστοποίηση της παραγράφου 1 περιλαμβά¬ 
νει: α) περίληψη των λόγων της καταχώρισης, β) περι¬ 
γραφή των επιπτώσεων της καταχώρισης, όπως αυτές 
καθορίζονται στις σχετικές αποφάσεις, γ) τις διαδικασίες 
της Επιτροπής, η οποία έχει συσταθεί σύμφωνα με τις 
αποφάσεις 1267(1999) και 1989(2011) του Συμβουλί¬ 
ου Ασφαλείας του Οργανισμού Ηνωμένων Εθνών για 
την εξέταση αιτημάτων διαγραφής από τον Κατάλογο 
Κυρώσεων του Ισλαμικού Κράτος στο Ιράκ και στο Λε- 
βάντε (Ι5ΙΙ_) και της Αλ-Κάϊντα, περιλαμβανομένης της 
δυνατότητας υποβολής ενός τέτοιου αιτήματος στο 
Διαμεσολαβητή, σύμφωνα με την παράγραφο 43 της 
απόφασης 2083(2012) και το Παράρτημα II της από¬ 
φασης 2253(2015) του Συμβουλίου Ασφαλείας του 
Οργανισμού Ηνωμένων Εθνών και δ) τις διατάξεις της 
απόφασης 1452(2002) του Συμβουλίου Ασφαλείας του 
Οργανισμού Ηνωμένων Εθνών, η οποία έχει ενσωματω¬ 
θεί στην ελληνική έννομη τάξη με το π.δ. 56/2005 «Περί 
εφαρμογής των αποφάσεων 1388(2002), 1390(2002) και 
1452(2002) του Συμβουλίου Ασφαλείαςτου Οργανισμού 
Ηνωμένων Εθνών» (Α'86), σχετικά με τις διαθέσιμες εξαι¬ 
ρέσεις, περιλαμβανομένης της δυνατότητας υποβολής 
σχετικών αιτημάτων μέσω του μηχανισμού του Σημείου 
Επαφής, που θεσπίστηκε με την απόφαση 1730(2006) 








8912 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 29/17.07.2018 


του Συμβουλίου Ασφαλείας των Ηνωμένων Εθνών, 
σύμφωνα με τις παραγράφους 10 και 76 της απόφασης 
2253(2015) του Συμβουλίου Ασφαλείας του Οργανισμού 
Ηνωμένων Εθνών». 

Άρθρο 2 

Από τις 17 Δεκεμβρίου 2015, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών η απόφαση 2253(2015), 
οι διατάξεις του άρθρου 2 του π.δ. 352/2001 «Περί εφαρ¬ 
μογής αποφάσεως 1267(1999) του Συμβουλίου Ασφα¬ 
λείας των Ηνωμένων Εθνών» (Α' 236), οι διατάξεις των 
άρθρων 6 και 7 του π.δ. 296/2003 «Περί εφαρμογήςτης. 
αποφάσεως 1333(2000) του Συμβουλίου Ασφαλείας των 
Ηνωμένων Εθνών» (Α' 252) καθώς και οι διατάξεις του 
άρθρου 4 στοιχείο α'του π.δ. 56/2005 δεν εφαρμόζονται 
σε κεφάλαια και άλλα χρηματοοικονομικά στοιχεία ή οι¬ 
κονομικούς πόρους, για τα οποία η Επιτροπή Κυρώσεων 
των αποφάσεων 1267(1999), 1989(2011) και 2253(2015) 
του Συμβουλίου Ασφαλείας των Ηνωμένων Εθνών για το 
Ισλαμικό Κράτος στο Ιράκ και στο Λεβάντε (Ι5ΙΕ) και την 
Αλ-Κάϊντα αποφασίζει, κατόπιν σχετικού αιτήματος από 
καταχωρημένο φυσικό πρόσωπο, ομάδα, επιχείρηση ή 
νομικό πρόσωπο το οποίο υποβάλλεται στον μηχανισμό 
του Σημείου Επαφής που θεσπίστηκε με την απόφαση 
1730(2006) του Συμβουλίου Ασφαλείας των Ηνωμένων 
Εθνών, ότι εμπίπτουν στις εξαιρέσεις της απόφασης 
1452(2002) του Συμβουλίου Ασφαλείας των Ηνωμένων 
Εθνών, η οποία έχει ενσωματωθεί στην ελληνική έννομη 
τάξη με το π.δ. 56/2005. 

Άρθρο 3 

Από τις 17 Δεκεμβρίου 2015, κατά την οποία υιοθε¬ 
τήθηκε από το Συμβούλιο Ασφαλείας του Οργανισμού 
Ηνωμένων Εθνών η απόφαση 2253(2015), οι διατάξεις 
του άρθρου 2 του π.δ. 352/2001, οι διατάξεις των,άρ¬ 
θρων 6 και 7 του π.δ. 296/2003 καθώς και οι διατάξεις 
του άρθρου 4 στοιχείο α'του π.δ. 56/2005 δεν εφαρμό¬ 
ζονται σε περιουσιακά στοιχεία για τα οποία η Επιτροπή 


Κυρώσεων των αποφάσεων 1267(1999), 1989(2011) και 
2253(2015) του Συμβουλίου Ασφαλείας των Ηνωμένων 
Εθνών για το Ισλαμικό Κράτος στο Ιράκ και στο Λεβά¬ 
ντε (Ι5ΙΕ) και την Αλ-Κάϊντα κρίνει ότι η χρήση τους είναι 
αναγκαία για την αντιμετώπιση των εξόδων ταξιδιού κα- 
ταχωρημένου προσώπου το οποίο έχει κληθεί σε συνέ¬ 
ντευξη από τον Διαμεσολαβητή των Ηνωμένων Εθνών, ο 
οποίος προβλέπεται στην απόφαση 1904(2009) του Συμ¬ 
βουλίου Ασφαλείας του Οργανισμού Ηνωμένων Εθνών. 

Στον Υπουργό Εξωτερικών αναθέτουμε τη δημοσίευση 
του παρόντος, στον ίδιο δε Υπουργό και στους Υπουρ¬ 
γούς Εσωτερικών, Οικονομίας και Ανάπτυξης, Εθνικής 
Άμυνας, Δικαιοσύνης, Διαφάνειας και Ανθρωπίνων Δι¬ 
καιωμάτων, Οικονομικών, Υποδομών και Μεταφορών και 
Ναυτιλίας και Νησιωτικής Πολιτικής την εκτέλεσή του. 

Αθήνα, 29 Ιουνίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αντιπρόεδρος 
της Κυβέρνησης και 
Υπουργός Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Δικαιοσύνης, Διαφάνειας και 
Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 29/17.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Ππτ(:τι:θ Γ -< :' : ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























